《送李子德奉旨归养》
清代·汤斌

蓟门疏雨淡秋阴，惟尔斯行重古今。赋就《上林》才赐第，表陈东掖早抽簪。

关河落照乡山迥，驿路鸣蝉野树深。到日高堂应戏彩，御香未散绕衣襟。

作者简介：（1627—1687）河南睢州人，字孔伯，一字荆岘，号潜庵。孙奇逢弟子。顺治九年进士，授国史院检讨。康熙间，举博学鸿词。授翰林院侍讲。历官内阁学士、江宁巡抚。在苏州废五通神祠，禁妇女游观，不准印售小说。后官至工部尚书。治理学，笃守程朱而不薄王守仁。卒谥文正。有《洛学编》、《汤子遗书》、《潜庵语录》等。